Ғарифуллин Илүс Фәғит улы

Ғарифуллин Илүс Фәғит улы (19 ғинуар 1960 йыл — 25 декабрь 2016 йыл) — хужалыҡ эшмәкәре, инженер-механик, уйлап табыусыhttp://www.freepm.ru/Models/97796 . 2003—2005 һәм 2012—2014 йылдарҙа Башҡортостан Республикаһы Нефтекама ҡалаһы хакимиәте башлығы.

 Биографияһы 
Илүс Фәғит улы Ғарифуллин 1960 ылдың 19 ғинуарында Башҡорт АССР-ының Илеш районы Аҡкүҙ ауылында тыуған.
Үрге Йәркәйҙәге 1-се мәктәптә урта белем алғанhttp://ilish-muzey.my1.ru/index/garifullin_iljus_fagitovich/0-296.

1982 йылда Серго Орджоникидзе исемендәге Өфө авиация институтын (хәҙер Өфө дәүләт авиация техник университеты) тамамлай, инженер-механик. Юғары уҡыу йортонда уҡыған ваҡытында лаборант булып эшләйhttp://www.bashinform.ru/news/427320/.

1982 йылдан «Башнефть» берекмәһенең Нефтекама үҙәк производство хеҙмәтләндереү базаһында эшләй, инженер-технолог, һуңынан өлкән механик һәм баш инженер була.

1988—1999 йылдарҙа хеҙмт эшмәкәрлеген «Башнефть» акционерҙар нефть компанияһының Нефтекама нефть промыслаһы ҡорамалдары заводында дауам итә: баш механик, предприятиеның коммерция бүлеге начальнигы һәм баш инженеры вазифаларын башҡара.

1999 йылдан — Нефтекама нефть промыслаһы ҡорамалдары заводы директоры.

Ғарифуллин Илүс Фәғит улы 2003—2005 йылдарҙа Башҡортостан Республикаһы Нефтекама ҡалаһы хакимиәте башлығы булып эшләй.

2006 йылдан 2011 йыл аҙағына тиклем «Нефтекама нефть промыслаһы ҡорамалдары заводы» яуаплылығы сикләнгән йәмғиәтен етәкләйНефтекамский завод нефтепромыслового оборудования.

2012—2014 йылдарҙа тағы ла Нефтекама ҡалаһы хакимиәте башлығы вазифаларын үтәйГлава администрации Нефтекамска Илюс Гарифуллин: Решая проблемы сообща, мы помогаем городу расти и развиваться . 

Илүс Ғарифуллин ҡаты ауырыуҙан һуң 2016 йылдың 25 декабрендә вафат була. Башҡортостандың Илеш районындағы тыуған ауылы Аҡкүҙҙә ерләнгән.

 Йәмәғәт эшмәкәрлеге 
2009 йылда тыуған ауылы Аҡкүҙҙә «Ғарифулла» мәсетен төҙөтәhttps://ilesh.bashkortostan.ru/about/districts/222695/ .

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған нефтсеһе
 «СССР Ҡораллы Көстәренә 70 йыл» юбилей миҙалы

 Иҫкәрмәләр 

 Һылтанмалар 
 Справочно-информационный ресурс «Кто есть кто в Республике Башкортостан» Гарифуллин Илюс Фагитович   
 Ушел из жизни экс-глава Нефтекамска Илюс Гарифуллин. «proufu.ru» сайты. 26 декабря 2016 

Категория:Рәсәйҙең уйлап табыусылары
Категория:Шәхестәр:Нефтекама
Категория:Алфавит буйынса шәхестәр